Source: https://agrico.sk/dane-2018-ako-na-ne-3-cast-prilezitostne-prijmy/
Timestamp: 2020-07-15 19:09:12+00:00
Document Index: 11313454

Matched Legal Cases: ['§ 6', '§8', '§ 6', '§ 6', '§8', '§ 6', '§ 17', '§ 29', '§6', '§8']

Dane 2018 - Ako na ne? - 3. časť - Príležitostné príjmy - agrico.sk
Dane 2018 – Ako na ne? – 3. časť – Príležitostné príjmy
od AGR0037 | dec 2, 2018 | Články pre verejnosť, Dane | 0 komentárov
V tomto dieli si povieme niečo o téme, ktorá nebýva vždy jednoznačne pochopená – príjmy na základe zmluvného alebo nezmluvného vzťahu
Ako je to s príjmami z príležitostných činností?
Na posúdenie toho, či sa jedná o príležitostné príjmy treba vedieť či tento príjem:
– nie je dosahovaný z činnosti vykonávanej na základe zmluvného vzťahu,
– a či vyplácajúci daňovník nie je právnickou osobou alebo fyzickou osobou s príjmami podľa § 6.
Pokiaľ by platila ktorákoľvek z týchto podmienok, nejedná sa o príležitostný príjem ale sa jedná o príjem podľa §8 zákona (iný príjem – r. 15 DP typ B tlačivo platné pre rok 2017, r. 17 DP typ B tlačivo platné pre rok 2018) a na tento príjem nie je možné uplatniť oslobodenie do výšky 500 eur, nakoľko príjem fyzickej osoby dosiahnutý z činnosti vykonanej na základe zmluvného vzťahu, ak si vyplácajúci daňovník, ktorý je právnickou osobou alebo fyzickou osobou s príjmami podľa § 6 zákona o dani z príjmov, môže znížiť základ dane o odmenu vyplatenú fyzickej osobe na základe vystaveného účtovného dokladu, sa nepovažuje za príjem z príležitostnej činnosti.
Ak by sa jednalo o príjem, ktorý nie je dosahovaný z činnosti vykonávanej na základe zmluvného vzťahu, a vyplácajúci daňovník nie je právnickou osobou alebo fyzickou osobou s príjmami podľa § 6, možno tento príjem považovať za príjem podľa §8, ods. 1, písm. a), t.j. za príjem z príležitostnej činnosti, príjem z príležitostnej poľnohospodárskej výroby, lesného a vodného hospodárstva a príjem z príležitostného prenájmu hnuteľných vecí. V tomto prípade je možné uplatniť sumu vo výške 500 eur ako príjem oslobodený od dane. Ak príjmy neznížené o výdavky presiahnu sumu 500 eur, do základu dane zahrniete len sumu nad 500 eur. Ak príjmy znížené o výdavky presiahnu 500 eur, do základu dane zahrniete len príjmy nad 500 eur.
Upozornenie: Definícia príjmov zo závislej činnosti je sprísnená s účinnosťou od 1. 1. 2018 nasledovne: „Za príjem z príležitostnej činnosti podľa tohto ustanovenia sa nepovažuje príjem dosahovaný z činnosti vykonávanej na základe zmluvného vzťahu, ak vyplácajúci daňovník, ktorý je právnickou osobou alebo fyzickou osobou s príjmami podľa § 6, môže znížiť základ dane podľa § 17 až § 29 o odmenu vyplatenú na základe dokladu spĺňajúceho náležitosti účtovného dokladu.”
Upozornenie: Pokiaľ vám vznikne súbeh príjmov z prenájmu nehnuteľnosti (§6, ods. 3) a príjmu z príležitostných činností (§8, ods. 1) daňovník si môže uplatniť oslobodenie vo výške 500 € z úhrnu príjmov len jedenkrát.
Vyhral som nepeňažnú výhru vo verejnej súťaži v hodnote 500 eur. Mám povinnosť podať DP?
Keďže výhra presiahla sumu 350 eur, do základu dane zahrniete a zdaníte len príjem presahujúci sumu 350 eur, t. j. sumu 150 eur.
Príjmy oslobodené od dane do výšky 350 eur sú pri prijatých nepeňažných cenách alebo výhrach. Ak príjem z takejto ceny alebo výhry presiahne 350 eur, do základu dane zahrniete len príjem presahujúci 350 eur.
Predošlá téma “Paušál a daňová evidencia”
Nasledujúca téma – “Nezdaniteľné časti základu dane”
MOŽNO SA VÁM ZÍDU TIETO POMÔCKY PRE VAŠU ÚČTOVNÍCKU PRÁCU…